sukhrobnurali/uzbek-legal-corpus huggingface dataset:
IMPORT QILINGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻI SUMMALARNI HISOBGA OLISh TARTIBINI
(other, 2008-01-31)

Oʻzbekiston Respublikasining 1998-yil 25-dekabrdagi “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Qonuni, Oʻzbekiston Respublikasining Soliq kodeksiga muvofiq va “Davlat soliq xizmati toʻgʻrisida”gi Oʻzbekiston Respublikasi Qonunining 7-moddasiga asosan Moliya vazirligi va Davlat soliq qoʻmitasi uning import qilingan tovarlar (ishlar, xizmatlarga oid qoʻshilgan qiymat soligʻi summalarini hisobga olish tartibini tushuntiradilar. Oʻzbekiston Respublikasining 1998-yil 25-dekabrdagi “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga binoan Oʻzbekiston Respublikasi Soliq kodeksining 74 va 75-moddalari oʻzgartirilishi munosabati bilan 1999-yilning 17-yanvaridan boshlab budjetga badal sifatida kiritilishi lozim boʻlgan QQS summasi soliqqa tortiladigan oborotlar asosida hisoblangan QQS summasi bilan hisobot davri mobaynida haqiqatda kelib tushgan tovarlar (ishlar, xizmatlar), shu jumladan, nol stavkasi boʻyicha oborot bilan birgalikda soliq solinadigan oborot uchun foydalaniladigan, import qilingan tovarlar, (ishlar, xizmatlar) uchun olingan hisobvaraq-fakturalar boʻyicha toʻlanishi lozim boʻlgan QQS summasi oʻrtasidagi farq koʻrinishida belgilanadi. Oʻzbekiston Respublikasi Moliya vazirligi va Davlat soliq qoʻmitasining Adliya vazirligida 1997-yil 27-dekabrda 383-son bilan roʻyxatga olingan “Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblash va toʻlash tartibi toʻgʻrisida”gi yoʻriqnomasiga muvofiq import qilingan tovarlar (ishlar, xizmatlar) boʻyicha hisobga olish uchun quyidagilar asos boʻlib hisoblanadi: bojxona yuk deklaratsiyasi (bajarilgan ishlar. koʻrsatilgan xizmatlar dalolatnomalari); qoʻshilgan qiymat soligʻining haqiqatda toʻlanganligini tasdiqlovchi toʻlov hujjatlari. Bunda 1999-yilda bojxona qonunchiligi va hukumat qarorlariga muvofiq tarkibiga qoʻshilgan qiymat soligʻi ham kiruvchi bojxona toʻlovlarini toʻlash muddatlarining uzaytirilishi va boʻlib-boʻlib toʻlanishi taqdim etilgan hollarda, ushbu import qilingan tovarlarga oid QQS summasi 19-hisobvaraqda (tegishli ilova hisobvaragida) hisobga olinadi va qoʻshilgan qiymat soligʻining haqiqatda toʻlanishiga qarab hisobga olib boriladi.
Oʻzbekiston Respublikasining Mustaqil Davlatlar Hamdoʻstligi organlaridagi vakili toʻgʻrisida
(decree, 1999-09-08)

MDH davlatlari boshliqlari Kengashining “Mustaqil Davlatlar Hamdoʻstligi organlari tuzilmasini takomillashtirish va isloh qilish toʻgʻrisida” 1999-yil 2-apreldagi qaroriga muvofiq Oʻzbekiston Respublikasining MDH nizomida koʻzda tutilgan hamda boshqa organlari huzuridagi Doimiy muxtor vakili vazifalarini bajarish Oʻzbekiston Respublikasining Rossiya Federatsiyasidagi Favqulodda va Muxtor Elchisi Shoqosim Ismanovich Shoislomov zimmasiga yuklansin.
OSIYO RIVOJLANISh BANKI IShTIROKIDA “INFRATUZILMALARNI RIVOJLANTIRIShNI, ShUNINGDEK SIRDARYo VILOYATI OQ OLTIN TUMANIDAGI TARKIBI OʻZGARTIRILGAN XOʻJALIKLARNI QOʻLLAB-QUVVATLASh” LOYIHASINI AMALGA OShIRIShGA DOIR BIRINChI NAVBATDAGI ChORA-TADBIRLAR TOʻGʻRISIDA
(resolution, 2021-02-22)

Osiyo rivojlanish banki bilan hamkorlikni kengaytirish va mustahkamlash maqsadida va Vazirlar Mahkamasining “Osiyo rivojlanish banki bilan hamkorlikni rivojlantirish chora-tadbirlari toʻgʻrisida” 1998-yil 30-apreldagi 186-son qaroriga muvofiq Vazirlar Mahkamasi qaror qiladi: 1. Osiyo rivojlanish banki va Oʻzbekiston Respublikasi Hukumati oʻrtasida “Infratuzilmalarni rivojlantirishni, shuningdek Sirdaryo viloyati Oq oltin tumanidagi tarkibi oʻzgartirilgan xoʻjaliklarni qoʻllab-quvvatlash” loyihasini (keyingi oʻrinlarda “Loyiha” deb ataladi) amalga oshirish uchun 40 mln AQSh dollariga yaqin miqdorda kredit berilishi toʻgʻrisida kelishuvga erishilganligi maʼlumot uchun qabul qilinsin. 2. Osiyo rivojlanish banki (ORB) ishtirokida koʻrsatib oʻtilgan loyihaning samarali amalga oshirilishini taʼminlash uchun ilovaga* muvofiq tarkibda Muvofiqlashtiruvchi kengash tashkil etilsin. 4. Belgilansinki, Oʻzbekiston Respublikasi Vazirlar Mahkamasining 1998-yil 19-avgustdagi 356-son qarori bilan tashkil etilgan Qishloq va suv xoʻjaligi vazirligi huzuridagi Qishloq xoʻjaligi korxonalarini tarkibiy qayta tuzish loyihasini amalga oshirish boʻyicha agentlik koʻrsatib oʻtilgan Loyihani amalga oshirish ishchi organi hisoblanadi. Agentlikka Loyiha komponentlarini boshqarish va joriy etish rejalarini ishlab chiqish, Loyiha qatnashchilariga maslahat yordamini taʼminlash, zarur boʻlgan moliyaviy va boshqa hujjatlarni yuritish masʼuliyati yuklansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.M.Olimjonov zimmasiga yuklansin.
YaKKA TARTIBDA UY-JOY QURAYoTGAN KOʻP BOLALI VA KAM DAROMADLI OILALARNI RAGʻBATLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2006-12-30)

Yakka tartibda uy-joy qurayotgan koʻp bolali va kam daromadli oilalarni davlat tomonidan qoʻllab-quvvatlashni kuchaytirish, budjet ajratmalaridan maqsadli va samarali foydalanish maqsadida Vazirlar Mahkamasi qaror qiladi: 1. Yakka tartibda imorat quruvchilarga va uy-joy qurilishi shirkatlariga korxonalar tomonidan imtiyozli baholarda sotilayotgan devorbop materiallarning oʻrta hisobda 30 foiz qiymati amaldagi qonun hujjatlariga muvofiq davlat budjetidan qoplanayotganligi maʼlumot uchun qabul qilinsin. 2. Qoʻrgʻonlar, ovullar, qishloqlar va mahallalar fuqarolar yigʻinlari kengashlariga koʻp bolali va kam daromadli oilalarning ularga yakka tartibda uy-joy qurish uchun imtiyozli baholarda devorbop materiallar sotish haqidagi arizalarini birinchi navbatda va ustuvor ravishda koʻrib chiqish toʻgʻrisida mahalliy hokimiyat va boshqaruv organlariga iltimosnoma kiritish huquqi berilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Moliya vazirligining Nazorat-taftish bosh boshqarmasi bilan birgalikda kompensatsiya qilinadigan mablagʻlarning ortiqcha sarflanishiga yoʻl qoʻymasligi, shuningdek koʻp bolali va kam daromadli oilalarning yakka tartibda uy-joy qurish uchun ularga devorbop materiallarni imtiyozli baholarda sotish haqidagi arizalari tumanlar va shaharlar hokimliklari tomonidan oʻz vaqtida va asosli koʻrib chiqilishi ustidan muntazam nazoratni taʼminlasinlar. 4. Oʻzbekiston Respublikasi Moliya vazirligi 2000-yil uchun budjet prognozlarida yakka tartibda imorat quruvchilar va uy-joy qurilishi shirkatlariga imtiyozli baholarda mahsulotlar sotayotgan devorbop materiallar ishlab chiqaruvchi korxonalarning kompensatsiya xarajatlari uchun 85 mln soʻm miqdorida mablagʻlarni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
1999 YIL 5 FEVRALDAGI 621-SONLI “OʻZBEKISTON RESPUBLIKASI HUDUDIDA TIJORAT BANKLARI TOMONIDAN FAKTORING OPERATSIYALARINI AMALGA OShIRISh TARTIBI TOʻGʻRISIDA NIZOM”GA
(other, 2011-12-22)

Oʻzbekiston Respublikasi Prezidentining 1999-yil 19-iyuldagi UP-2340-sonli Farmoni va Oʻzbekiston Respublikasi Vazirlar Mahkamasining 1999-yil 19-iyuldagi 347-son qaroriga muvofiq Markaziy bankning 1998-yil 26-dekabrdagi 326-sonli va Adliya vazirligi tomonidan 1999-yil 5-fevralda 621 raqam bilan Davlat roʻyxatiga olingan “Oʻzbekiston Respublikasi hududida tijorat banklari tomonidan faktoring operatsiyalarini amalga oshirish tartibi toʻgʻrisida nizom”ga quyidagi oʻzgartirish kiritiladi: 1. Nizomning 1.5-bandidagi “60 kundan” soʻzlari “90 kundan” soʻzlari bilan almashtiriladi.
HUKUMATLARARO BITIMLARNI TASDIQLASH TOʻGʻRISIDA
(resolution, 1999-08-09)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 18-may kuni Toshkent shahrida imzolangan Oʻzbekiston Respublikasi Hukumati bilan Hindiston Respublikasi Hukumati oʻrtasida investitsiyalarni ragʻbatlantirish va oʻzaro himoya qilish toʻgʻrisidagi Bitim; 1999-yil 19-iyun kuni Moskva shahrida imzolangan Oʻzbekiston Respublikasi Hukumati bilan Rossiya Federatsiyasi Hukumati axborot sohasida hamkorlik toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari X.S. Karamatov, M.Z. Usmonov va Tashqi ishlar vaziri A.X. Kamilovga mazkur hujjatlar boʻyicha Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
YaPONIYA HUKUMATINING MADANIYAT SOHASIDAGI BEGʻARAZ YORDAMIDAN SAMARALI FOYDALANISh TOʻGʻRISIDA
(resolution, 2021-02-22)

Yaponiya Hukumati tomonidan berilayotgan 50 mln Yaponiya iyenasi miqdoridagi begʻaraz mablagʻdan Toshkent shahar planetariysini texnikaviy jihozlash uchun samarali foydalanish maqsadida Vazirlar Mahkamasi qaror qiladi: 1. Yaponiya Hukumatining Toshkent shahar Abdulla Qodiriy nomidagi madaniyat va istirohat bogʻida joylashgan planetariyni texnikaviy jihozlash maqsadida 50 mln Yaponiya iyenasi miqdorida begʻaraz mablagʻ taqdim etayotgani maʼlumot uchun qabul qilinsin. 2. Toshkent shahar hokimi K.N. Toʻlaganov Almashuv Notalari va ilova hujjatlarni Oʻzbekiston Respublikasi Hukumati nomidan imzolashga vakil qilinsin. 3. Toshkent shahar hokimligi va Oʻzbekiston Respublikasi Tashqi iqtisodiy faoliyat milliy banki begʻaraz yordamni olish uchun nazarda tutilgan barcha tartibotlarning Yaponiya tomoni bilan kelishilgan muddatlarda bajarilishini taʼminlasinlar. 4. Begʻaraz yordam hisobiga Oʻzbekiston Respublikasiga keltiriladigan asbob-uskunalar va xizmatlar bojxona toʻlovlari (bojxona hujjatlarini rasmiylashtirish yigʻimlaridan tashqari)dan, barcha turdagi soliqlar va yigʻimlardan ozod qilinsin. 5. Toshkent shahar hokimligi va Madaniyat ishlari vazirligi manfaatdor vazirliklar va idoralar bilan birgalikda begʻaraz yordam hisobiga keltiriladigan asbob-uskunalarni olib kelish va joylashtirish va ulardan samarali foydalanish boʻyicha tadbirlar ishlab chiqsinlar. 6. Oʻzbekiston Respublikasi Tashqi ishlar vazirligi, Oʻzbekiston Respublikasi Ichki ishlar vazirligi Toshkent shahar hokimligi buyurtmanomasiga koʻra loyihani amalga oshirishda ishtirok etayotgan yaponiyalik mutaxassislarga konsullik va boshqa turdagi yigʻimlar olmasdan koʻp martalik vizalar berilishini hamda yigʻimlar, boj toʻlovlari undirmasdan yashash joyida vaqtincha roʻyxatdan oʻtkazishni taʼminlasinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari X.S. Karomatov va Toshkent shahar hokimi K.N. Toʻlaganov zimmasiga yuklansin.
OʻZBEKISTON RESPUBLIKASI DAVLAT BUDJETI QARAMOGʻIDAGI MUASSASALARNING BUDJETDAN TAShQARI MABLAGʻLARI VA ULARNING HISOBINI YURITISh
(other, 2002-03-14)

Ushbu Yoʻriqnoma “Oʻzbekiston Respublikasida korxonalar toʻgʻrisida”gi, “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi Qonuniga asosan ishlab chiqilgan boʻlib, Davlat budjeti qaramogʻidagi muassasalarning budjetdan tashqari mablagʻlari hisobini yuritish tartibini belgilaydi. 1. Budjet qaramogʻidagi muassasalarning budjetdan tashqari mablagʻlari tarkibiga yetkazib berilgan tovar, koʻrsatilgan xizmatlar va boshqa ruxsat berilgan tushumlar kirim qilinadi. Respublika budjeti hamda mahalliy budjet hisobidan ajratilgan mablagʻlar budjetdan tashqari mablagʻlar hisobiga qoʻshilmaydi. 2. Budjet qaramogʻidagi muassasalarning rahbarlari budjetdan tashqari mablagʻlarni tasarruf etuvchilar boʻlib hisoblanadilar va ular mablagʻlarning maqsadli ishlatilishi boʻyicha javobgardirlar. 3. Budjetdan tashqari mablagʻlarning hisobi Oʻzbekiston Respublikasi Markaziy bankining 1996-yil 13-noyabrdagi 289-son va Tijorat banklarining Adliya vazirligida 1999-yil 13-iyulda Davlat roʻyxatiga 773-son Buxgalteriya hisobvaraqlari rejasiga muvofiq alohida balans hisobvaraqlarida, budjet hisobraqamlari ochilgan banklarda yuritiladi. 4. Budjet qaramogʻidagi muassasalar budjetdan tashqari mablagʻlari boʻyicha alohida talab qilib olinguncha depozit hisobvaraqlarini ochish uchun belgilangan shakldagi arizani va yuqori tashkilot tomonidan berilgan ruxsatnomani xizmat koʻrsatuvchi bankiga taqdim etishi lozim. (Ruxsatnomaning shakli 1-ilovada keltirilgan). 5. Budjet qaramogʻidagi muassasalarga budjetdan tashqari mablagʻlarning ishlatilishi boʻyicha ruxsatnoma moliya organlari tomonidan beriladi va u joriy yilning 1-martigacha banklarga taqdim etiladi. Ruxsatnoma joriy yilning 1-martigacha taqdim etilmasa, xarajatlar boʻyicha operatsiyalar amalga oshirilmaydi, daromadlarni kirim qilish bundan mustasno. (Ruxsatnomaning shakli 2-ilovada keltirilgan). 6. Budjetdan tashqari mablagʻlar boʻyicha alohida talab qilib olinguncha depozit hisobvaraqlaridan xarajatlar qoldiq miqdorida, belgilangan tartibda va faqat ruxsatnomada koʻzda tutilgan maqsadlar uchun amalga oshiriladi. 7. Budjet qaramogʻidagi muassasalarning budjetdan tashqari mablagʻlari boʻyicha alohida talab qilib olinguncha depozit hisobvaraqlaridagi mavjud foydalanilmagan mablagʻlari yangi yil hisobiga qoldiq boʻlib oʻtkaziladi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2003-08-21)

Vazirlar Mahkamasi qaror qiladi: 1. Transport sohasida litsenziyalash boʻyicha Vazirlar Mahkamasi komissiyasi tarkibi 1-ilova*ga muvofiq tasdiqlansin. 2. Transport sohasida litsenziyalash boʻyicha Vazirlar Mahkamasi komissiyasi raisi (Axmetov) oʻn kun muddatda komissiya toʻgʻrisidagi nizomni tasdiqlasin. 3. Vazirlar Mahkamasi qarorlariga 2-ilovaga muvofiq oʻzgartirishlar kiritilsin. 4. Vazirlar Mahkamasining “Transport sohasidagi faoliyatni litsenziyalash toʻgʻrisida” 1996-yil 12-maydagi 175-son qaroriga 3-ilova (Oʻzbekiston Respublikasi QT, 1996-y., 5-son, 14-modda) oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin. 1. Vazirlar Mahkamasining “Transport va aloqa sohasida faoliyat koʻrsatish huquqi uchun davlat poshlinasi miqdorlarini tasdiqlash toʻgʻrisida” 1997-yil 19-fevraldagi 89-son qarorida (Oʻzbekiston Respublikasi QT, 1997-y., 2-son, 6-modda) 2-bandning birinchi va uchinchi xatboshidagi “Oʻzavtotrans” davlat korporatsiyasi” soʻzlari tegishli ravishda “Oʻzbekiston avtomobil va daryo transporti agentligi” soʻzlari bilan almashtirilsin. 2. Vazirlar Mahkamasining “Tadbirkorlik faoliyati bilan shugʻullanuvchi jismoniy shaxslardan soliqlar va yigʻimlarni undirishni tartibga solish toʻgʻrisida” 1997-yil 23-oktabrdagi 483-son qarorining 4-bandi (Oʻzbekiston Respublikasi QT, 1997-y., 10-son, 35-modda) quyidagi tahrirda bayon qilinsin: “4. Belgilansinki, 1997-yil 1-noyabrdan boshlab yoʻlovchilar va yuk tashuvchi jismoniy shaxslar oʻz faoliyatini faqat Vazirlar Mahkamasining “Faoliyatning ayrim turlari bilan shugʻullanish uchun maxsus ruxsatnomalar (litsenziyalar) berish tartibini takomillashtirish toʻgʻrisida” 1994-yil 19-apreldagi 215-son hamda “Transport va aloqa sohasidagi faoliyatni litsenziyalash toʻgʻrisidagi nizomlarni tasdiqlash haqida” 1996-yil 12-maydagi 175-son qarorlarida belgilangan tartibda beriladigan litsenziyalar boʻyicha amalga oshiradilar. Jismoniy shaxslar tomonidan yoʻlovchilar va yuk tashish huquqini beruvchi litsenziyalar berilganligi uchun davlat boji miqdori yuridik shaxslar uchun amalda boʻlgan stavkalar miqdorida belgilansin”.
Davlat budjetiga soliqlar va toʻlovlar boʻyicha imtiyozlar berishni tartibga solish toʻgʻrisida
(decree, 2021-04-30)

Soliq imtiyozlari aniq berilishini taʼminlash, barcha xoʻjalik yurituvchi subyektlar tomonidan budjetning daromad bazasini shakllantirishning yagona tamoyillarini belgilash maqsadida: 1. Xayriya hamda boshqa jamgʻarmalar va jamiyatlarga, shuningdek ular tomonidan tashkil qilingan korxonalar va boshqa shuʼba tuzilmalariga soliqlar va boshqa majburiy toʻlovlari boʻyicha berilgan imtiyozlar 1999-yilning 1-sentabridan boshlab ular amalga oshiradigan notijorat faoliyatigagina joriy etilishi belgilab qoʻyilsin. Tijorat faoliyatining ayrim turlariga soliq solish boʻyicha amaldagi qonunchilikda koʻzda tutilgan imtiyozlar mazkur jamgʻarmalar, jamiyatlar, korxonalar va tuzilmalarga umumiy asoslarda tatbiq etiladi. 2. Oʻzbekiston Respublikasi Vazirlar Mahkamasi bir oy muddatda: Hukumat qarorlariga tegishli oʻzgartishlar kiritsin; Oʻzbekiston Respublikasining amaldagi qonun hujjatlariga qoʻshimcha va oʻzgartishlar kiritish toʻgʻrisidagi takliflarni taqdim etsin. 3. Oʻzbekiston Respublikasi Adliya vazirligi bir oy muddatda vazirliklar va idoralarning meʼyoriy hujjatlari mazkur Farmonga muvofiq holga keltirilishini taʼminlasin.
KORXONALAR BANKROTLIGI VA SANATSIYASI MEXANIZMINI TAKOMILLAShTIRISh TOʻGʻRISIDA
(decree, 2021-04-30)

Iqtisodiy nochor korxonalarni tugatish jarayonini tezlashtirish, vaqtincha iqtisodiy qiyinchilikka duch kelgan, biroq moliya-xoʻjalik faoliyatini sogʻlomlashtirish uchun haqiqiy imkoniyatga ega boʻlgan korxonalarni qoʻllab-quvvatlash maqsadida: 1. Korxonalar bankrotligi va sanatsiyasi masalalari boʻyicha hukumat komissiyasining yangi tarkibi ilovaga* muvofiq tasdiqlansin. 4. Tashqi boshqaruvchilar va tugatuvchi boshqaruvchilarga qarzdor korxonalar yoki ularning mulkini sotishda kreditorlar yigʻilishi (qoʻmitasi) roziligi bilan quyidagilarga ruxsat berilsin: xaridorga xizmat koʻrsatadigan tijorat banki tegishli kafolatni taqdim qilgan taqdirda korxona yoki mulkni bir yildan ortiq boʻlmagan muddatga haqini boʻlib-boʻlib toʻlash sharti bilan sotish; arzon-garov va tez ishlatib boʻlinadigan mulkni, shuningdek xom-ashyo va tayyor mahsulotning qolgan qismini kim oshdi savdosi oʻtkazmasdan, oldi-sotdi shartnomasi boʻyicha sotish. 5. Oʻzbekiston Respublikasi iqtisodiy sudlar bankrot korxonalarni tugatuvchi boshqaruvchilar tomonidan debitorlik qarzini majburiy tarzda undirib olish boʻyicha taqdim etilgan materiallarni davlat boji toʻlanmasdan turib ham bu bojni aybdor tomondan keyinchalik undirib olinishini belgilagan holda koʻrib chiqishni taʼminlasin. 7. Oʻzbekiston Respublikasi Adliya vazirligi Korxonalar bankrotligi va sanatsiyasi boʻyicha hukumat komissiyasi, Iqtisodiy nochor korxonalar ishi boʻyicha qoʻmita va boshqa manfaatdor idoralar bilan birgalikda ikki hafta muddat ichida Vazirlar Mahkamasiga Oʻzbekiston Respublikasining “Bankrotlik toʻgʻrisida”gi Qonuni hamda boshqa qonun hujjatlarini mazkur Farmon asosida oʻzgartirish va ularga qoʻshimchalar kiritish boʻyicha takliflar kiritsin. 8. Oʻzbekiston Respublikasi Vazirlar Mahkamasi bir hafta muddatda mazkur Farmonning bajarilishi boʻyicha qaror qabul qilsin.
OLIY OʻQUV YuRTLARI PROFESSOR-OʻQITUVChILAR TARKIBINING MAOShINI OShIRISh TOʻGʻRISIDA
(decree, 2008-09-09)

Oliy taʼlim tizimi professor-oʻqituvchilar tarkibining Kadrlar tayyorlash boʻyicha Milliy dasturda koʻzlangan maqsadlarni amalga oshirishda tutgan oʻrni, ularning bilimdon, kasb jihatidan yaxshi tayyorlangan, zamonaviy fikrlaydigan, oʻzining shaxsiy fikriga ega boʻlgan fuqarolarni — Oʻzbekiston vatanparvarlarini tarbiyalashdagi yuksak masʼuliyatini hisobga olgan holda, shuningdek, oliy oʻquv yurtlari oʻqituvchilari mehnatini yanada ragʻbatlantirish maqsadida: 1. 1999-yil 1-sentabrdan oliy oʻquv yurtlari professor-oʻqituvchilar tarkibining maoshi mehnatga haq toʻlash yagona tarif setkasining razryadlariga binoan, bir razryad yuqori koʻtarish hisobiga oshirilishi belgilab qoʻyilsin. 2. Oʻzbekiston Respublikasi Oliy va oʻrta maxsus taʼlim vazirligi Mehnat vazirligi va Moliya vazirligi bilan kelishgan holda, 1999-yil 10-avgustga qadar boʻlgan muddatda professor-oʻqituvchilar tarkibining yangi maoshlarini koʻrib chiqsin va tasdiqlasin. 3. Oʻzbekiston Respublikasi Moliya vazirligi mazkur Farmonning ijrosi bilan bogʻliq boʻlgan xarajatlarga budjet mablagʻlari ajratilishini koʻzda tutsin. 4. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosarlari B. Hamidov va H. Karomatov zimmasiga yuklansin.
MEHNATGA HAQ TOʻLAShNING YaGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2000-08-01)

Oʻzbekiston Respublikasi Prezidentining “1999-yil 1-avgustdan boshlab ish haqi, pensiya, stipendiya va ijtimoiy nafaqalar miqdorini oshirish toʻgʻrisida” 1999-yil 19-iyuldagi PF-2339-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. 1999-yil 1-avgustdan boshlab boshlangʻich razryadning oyiga 1750 soʻm miqdoridagi tarif stavkasi mehnatga haq toʻlashning Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 1998-yil 12-iyundagi 247-son qarori 1999-yil 1-avgustdan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
UMUMTAʼLIM MAKTABLARINING OʻQUV BINOLARIDAN SAMARALI FOYDALANIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2017-03-22)

Umumtaʼlim maktablarida oʻquv jarayonini xalqaro standartlarga muvofiq tashkil etishni takomillashtirish va taʼlim tizimini rivojlantirishga yoʻnaltirilayotgan budjet mablagʻlaridan foydalanish samaradorligini oshirish maqsadida Vazirlar Mahkamasi qaror qiladi: 1. 1999-yil 1-sentabrdan boshlab barcha turdagi umumtaʼlim maktablari sinflarida, shu jumladan maktab-internatlar, gimnaziyalar va litseylarda oʻquvchilar sonining quyidagi normativlari belgilansin: I-IX sinflarda — 35 oʻquvchi, X-XI sinflarda — 30 oʻquvchi. Namunaviy loyihalar boʻyicha qurilmagan, moslashtirilgan binolarda joylashgan, oʻquvchilar soni yetarli boʻlmagan umumtaʼlim maktablarida, uzoq, togʻ, choʻl joylarda joylashgan maktablarda, shuningdek Oʻzbekiston Respublikasining davlat tilida oʻqitilmaydigan maktablarda oʻquvchilar soni mahalliy moliya va xalq taʼlimi organlari bilan kelishgan holda sinflarni toʻldirishning oʻziga xos shart-sharoitlaridan kelib chiqqan holda belgilansin. 2. Jismoniy yoki aqliy rivojlanish jihatidan nuqsoni boʻlgan bolalar uchun ixtisoslashtirilgan maktablar va maktab-internatlardagi sinflarda oʻquvchilar sonining amaldagi normativlari saqlab qolinsin. 3. Quyidagilar: Vazirlar Mahkamasining 1993-yil 27-maydagi 255-son qaroriga 1-ilovaning 6-bandi; Vazirlar Mahkamasining 1995-yil 21-noyabrdagi 440-son qaroriga 1-ilovaning II boʻlimi 22-bandi va 2-ilovaning II boʻlimi 5-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S. Karomatov va B.S. Hamidov zimmasiga yuklansin.